b"\n_START_ARTICLE_\nPont del Torrent (Cervi\xc3\xa0 de Ter)\n_START_SECTION_\nDescripci\xc3\xb3\n_START_PARAGRAPH_\nEl pont \xc3\xa9s constru\xc3\xaft damunt la riera de la Font Mirona. Es troba en el cam\xc3\xad que antigament es feia servir per anar de Cervi\xc3\xa0 de Ter a Girona. El pont es troba en un cam\xc3\xad d'\xc3\xa8poca romana, concretament la via Augusta. La construcci\xc3\xb3 de la carretera GI-633 va fer que el pont perd\xc3\xa9s part de la seva funci\xc3\xb3 ja a partir de finals del segle XIX. El tra\xc3\xa7at de l'autopista AP-7 va fer que el cam\xc3\xad on es troba el pont qued\xc3\xa9s interromput._NEWLINE_El pont t\xc3\xa9 una llargada aproximada de 20 m i una al\xc3\xa7ada m\xc3\xa0xima d'uns 4 m. Consta d'una sola arcada de punt rod\xc3\xb3, lleugerament despla\xc3\xa7ada cap a l'oest per tal d'adaptar-se millor a la topografia del terreny. El pont conserva en bon estat les dues arcades laterals que rematen la volta i diversos murs laterals de contenci\xc3\xb3 de les terres d'anivellament de la plataforma superior, la qual discorre al mateix nivell del cam\xc3\xad, de manera que no hi hagi pendent en creuar la riera. El pont presenta determinades patologies per manca de conservaci\xc3\xb3."